Du hest wul ehr en Pudel sehn?
He slępt en Kęd-Enn' mank de Been,
Na alle Ecken kikt he lüstern,
Un löppt vœr Freiden rein in Bistern,
Un prust na jede Katt und Kater,
Un lett an jede Bom sin Water,
An jede Ecksteen mutt he snüffeln,
In jeden Misten söcht he Trüffeln,
Un alle Muslöck kratzt he deper,
Un rükt bi jeden Hund na'n Pęper,
Doch ehr he't wis ward, liggt he möd
Un knurri wedder an sin Kęd. –